Vraag 4: Wat beteken dit vir jou dat God alles gemaak het? – Bybelskool
Written by Chris van Wyk on Sep 17, 2018 . Posted in Wie is God?.
1. Hoe dink jy oor die hele Skepping? Die oorsaak en oorsprong van alles. Die doel en bestemming. Die betekenis daarvan.
God het alles wat bestaan goed gemaak deur sy woord. Hy laat niks aan toeval of geluk oor nie. Hy onderhou en regeer my deur sy ewige raad en voorsienigheid om volgens sy heilige wil te floreer. Niks gebeur in hierdie wêreld sonder sy beskikking nie. Ek kan in alle teëspoed geduldig en in alle voorspoed dankbaar wees.
3. Hoe verryk hierdie beskrywings jou gedagtes oor die skepping? Hoe laat dit jou voel?
4. Lees Jesus se omvattende belofte in Matteus 6:25-34. Wat tref jou?
God het alles gemaak wat ons kan sien. Selfs dit wat ons nie kan sien nie. Hy het dit goed gemaak en sorg vir alles. Dit sien ons in die voëls wat kos kry al saai en oes hulle nie. Ons is nog baie kosbaarder vir God as hulle. Ons sien dit ook in die veldlelies wat nie vir hulleself klere maak nie, maar tog so mooi aangetrek is. Ons kan God vertrou dat Hy ook vir ons sal sorg. Soos ons vir God lewe, gee Hy vir ons wat ons nodig het. Hy laat niks aan toeval of geluk oor nie.
6. Wat maak jou opgewonde van God se voorsiening? Loof die Here dat Hy niks aan toeval of geluk oorlaat nie.